**Furafollas Agrupación Teatral** ou **FAT** é un grupo de teatro afeccionado nado en 1997 no seo da Universidade de Barcelona e radicado na cidade de Barcelona. Realiza montaxes en galego e en catalán, principalmente.

Actividade
----------

A compañía xorde por iniciativa de Anxo Baranga, o seu director, e outras persoas vinculadas ao teatro afeccionado e ao activismo cultural galego en Cataluña. Furafollas ten colaborado coa Universidade de Barcelona, a Universidade Autónoma de Barcelona, a Galería Sargadelos, o Centro Galego de Barcelona, ou os concellos de Barcelona, L'Hospitalet de Llobregat ou Castelldefels, entre outras entidades. Ten participado no *Festival Internacional de Teatre al Carrer de Viladecans*, nas *Xornadas de Teatro Florencio Delgado Gurriarán* (Córgomo) e en diversas maratóns de contos. Desenvolve as súas actividades en diversos xéneros, dende montaxes teatrais a performances e obradoiros. A partir de 2005 o grupo ofreceu unha programación estable de contacontos titulada *Os Troleiros de Provença*. A escenificación de contos fíxose en galego e en catalán, sempre cun fío condutor. Repetiron a experiencia con *Os Troleiros de Provença: Mulleres no Tempo* (2006). En 2008 fan a lectura dun texto de Marcos Abalde, *Canibalismo*.

Participa en diversas mobilizacións a prol da cultura galega, o activismo social e nacionalista, como as accións de animación para as campañas "Defensem la llengua" (2010) e "Queremos galego", diversas performance co gallo do 17 de maio, ou "El Castell del capitalisme, CaCa" (2011), unha acción concibida para o movemento de indignación cidadá do 15-M. Pola súa adaptabilidade e capacidade creativa, convértese nun núcleo de referencia na produción dramática na emigración galega en Cataluña feita en galego. 

> "Somos unha especie de factoría de produtos culturais e non nos baseamos tanto na calidade dramática do espectáculo como en transmitir ese trasfondo cultural", sinala Anxo [Baranga]. A actividade da agrupación é incesante; só no último ano, o director calcula que fixeron unha media dun espectáculo cada 15 días. O segredo está no desexo de divertirse, mais tamén na súa versatilidade. [tradución do español]
> 
> 

Ademais de Anxo Baranga, forman parte da agrupación o escritor e crítico de arte Lito Caramés, a regueifeira Paola Beiro, a poeta Eva Méndez do Roxo, Ana Escourido, o humorista e actor Alberte Montes, Xosé Manuel Conde 'Xepe' e Ana Belén Real (ambos, integrantes da rede de emisións galegas ERGAC e do boletín A Micro Pechado), David Magdalena,Monica Claver,Leticia Rey,Daniel Regueiro,Blanca Cotado y Jose Luis Ouro

Principais obras representadas
------------------------------

### Adaptacións

* *Zardigot*, de Euloxio R. Ruibal
* *Estrema*, de Raúl Dans
* *O achado do Castro*, de Manuel Núñez Singala
* *Minia* (2010), adaptación e dramaturxia de Anxo Baranga a partir do texto de Lugrís Freire.
* *Memorias dun neno labrego* (2010), adaptación teatral a partir da novela de Xosé Neira Vilas.
* *Bucaneras, bucanord* (2010), adaptación de fragmentos a partir da novela *Pirata* de María Reimóndez.

### Produción propia

Corgomo 2008

* *A máquina do Sr. Malagaita*
* *Llasforafu*
* *Circo na rúa*
* O show de Kinsey
* *Revolução* (2009)
* Historias do Raval
* O castelo da lingua galega
* Marato de contes de Hospitalet
* Semana da Poesia en Terrassa
* Guateque anos 60
* Performance poético-erótica
* E agora pasa un tren
* Merenda cos Furafollas
* Versoslabios e merendas
* Vesania
* Fronteira
* Canto conto!
* Contos en galego nas esolas de Cataluña
* Colaboracion Letras Galegas

### AMIGUIÑOS

* Catalunya a Galícia, a Galiza en Cataluña
* Centro Galego de Barcelona
* Eva do Roxo
* Hermanager
* O Catalizador, de Anxo Baranga
* Pejotas
* Teatro Aficionado
* Teatro O Bordelo
* A ludotega
* Ateneu Roig
* Anin
* ACGB
* Munt de Mots

Notas
-----

1. ↑  Traviesas, Celtia (2010-06-15). "Al gallego por el teatro". *La Voz de Galicia* (en castelán). Consultado o 2019-04-24.
2. ↑  "Vieiros: Galiza Hoxe - Lectura dramatizada de "Canibalismo" de Marcos Abalde". *www.vieiros.com*. Consultado o 2019-04-24.
3. ↑  Doespiritusanto, Marcos (2010-03-10). "Reportaje: El desenfado de los Furafollas". *El País* (en castelán). ISSN 1134-6582. Consultado o 2019-04-24.

Véxase tamén
------------

### Outros artigos

* Anxo Baranga
* Eva Méndez doRoxo

### Ligazóns externas

* Páxina web de Furafollas Agrupación Teatral
* Furafollas Agrupación Teatral no Facebook
*